Hrvatski sabor
20041013

Drago mi je, kolega Bitunjac, da ste se javili da ovo razjasnimo jer sva petljanja, svi pokušaji obrazloženja mogu se demantirati izvješćima Narodne banke, ali Vlada Ive Sanadera se demantira sama od sebe. Ovdje je Prijedlog programa rada Vlade koji smo ovdje dobili u Hrvatskom saboru kada smo glasovali, odnosno neki od vas glasovali za Vladu. Pa piše da je cilj ostvarenje novog gospodarskog razvoja moguće je uz održavanje visoke stope rasta društvenog proizvoda. Onda ste se zalagali kad ste stupali za održavanje onoga što je. Sada ponovno morate uspostavit neku novu, manju koja je održivija. Sami sebe demantirate, a to je očito dokaz da se ne zna što se hoće napraviti, kako se treba ostvariti i da tu nikakvog pokretanja Hrvatske nema.